Marie Sandholt

Anna Marie Louise Sandholt (1872-1942) var en dansk kunstmaler, født 22.3.1872 i København. Død 24.9.1942 i København.

Datter af læge, senere kommunelæge Peter Boll Wivet Sandholt og Lovise Victoria Aagaard.

Uddannelse 
 Elev på Tegne- og Kunstindustriskolen for Kvinder
 Kunstakademiets Kunstskole for Kvinder 1892-1901
 Privat elev hos maleren Viggo Pedersen, ca. 1897-1899
 Académie Colarossi, Paris, hos den norske maler Christian Krohg, to måneder, efter 1900

Kunstnerisk virke 
Marie Sandholt arbejdede oftest med landskabsmaleri, figurmaleri og portrætter. Landskaberne og malerierne af træer udførte hun ude i det fri direkte over for motivet. Her arbejdede hun med de skiftende belysninger på naturalistisk vis med både oliefarver på lærreder og med akvarel på papir til videre bearbejdninger som oliemalerier derhjemme senere.

I hendes menneskeskildringer kan ses en større udvikling fra det naturalistiske til det mere fri arbejde med farve og lys, som i Selvportræt 1913. Særlig kendt i offentligheden er nok hendes skildring af moderen med børnene i maleriet Moderglæde 1902, som tilhører ARoS. Moderen og de fire mindre børn i sengen indgår i en dynamisk cirkel-/spiralkomposition. Maleriet var udstillet på Kvindemuseet i 2001, på udstillingen "Kvindens rum - kvindens rammer".

Udstillinger 
 Kvindernes Udstilling fra Fortid og Nutid, København 1895
 Charlottenborgs Forårsudstilling 1895-1943
 Landsudstillingen, Aarhus 1909
 Kvindelige Kunstneres Retrospektive Udstilling 1920
 Charlottenborgs Efterårsudstilling 1922, 1931, 1938
 Kunstnernes Efterårsudstilling 1904-1905
 Danske Lægeportrætter, Axelborg, København 1922
 Kvindelige Kunstneres Samfund "Dansk - Norsk - Svensk Kunsthaandværk i Kunstindustrimuseet 1926 
 Det danske Kunststævne, Forum 1929
 Kvindelige Kunstneres Samfund 1930
 Aarhushallen 1938
 "Kvindens rum - kvindens rammer", Kvindemuseet Aarhus 2001

Separatudstillinger 
 Winkel & Magnussen, København 1907, 1929
 Kunsthandler Chr. Larsen, København 1917
 Ramme Larsen, København 1936
 Kunsthallen, København (mindeudstilling) 1943

Værker i offentlig eje 
 Julidag i marken (1896, Bornholms Kunstmuseum)
 Moderglæde (1902, ARoS)
 Johannes Poulsen som Narren i Helligtrekongersaften (1911, Teatermuseet)
 Klitlandskab, Nymindegab (1913, Aabenraa Museum)
 Udsigt over sø (1937, Sønderjyllands Kunstmuseum)

Stillinger og hverv 
 Lærer i broderi og broderitegning på Tegne- og Kunstindustriskolen for Kvinder 1905-1905
 Tilknyttet Bing & Grøndahl 1905-1905
 Tilknyttet Den kongelige Porcelainsfabrik, udformet porcelænsfigurer af børn
 Medstifter af Kvindelige Kunstneres Samfund i 1916
 Medlem af den første bestyrelse for KKS
 Medlem af udstillingskomitéen til udstillingen Dansk - Norsk - Svensk Kunsthåndværk i Kunstindustrimuseet 1926

Stipendier og udmærkelser 
 J.J. Levins Legat 1896
 Legater fra Akademirådet 1898, 1900, 1909, 1912, 1915
 De Bielkeske Legater 1907
 Det Raben-Levetzauske Legat 1911
 Benny Claudi-Pedersen 1937
 Maleren Kristian Zahrtmanns Legat 1939

Galleri

Kilder 
 Dansk Kvindebiografisk Leksikon, KVINFO
 Weilbachs Kunstnerleksikon
 Eva Pohl: "Marie Sandholt, Moderglæde på lærredet" i En plads i solen" udgivet 2007 på forlaget North. Red. Bent Petersen. 
 Hanne Abildgaard: Astrid Holm & Co, s. 196, 203, 205, 221, 223, 238, 240, 241, 245, 262, 268-271, 307, 344, 347, 348, 349, 351, 352, 355, 369. Udgivet 2019 af Øregaard Museum i forb. m. udstilling af samme navn.

Referencer

Eksterne henvisninger 

  af Vera Rasmussen
 Marie Sandholt af Vera Rasmussen hos Kvinfo.dk i Dansk Kvindebiografisk Leksikon

Malere fra Danmark
Kvindelige kunstnere fra Danmark
Personer i Kraks Blå Bog (afdøde)